钦定古今图书集成/理学汇编/学行典/第223卷 > 李珣
## 钦定古今图书集成/理学汇编/学行典/第223卷 > 李珣

按《陕西通志》：“李珣，渭南人。凡出入必告于亲。父疾，亲
尝药饵，吁天愿代。友爱兄弟，恤怜孤寡。”

===卢春===按《陕西通志》：“卢春，渭南人。少孤，事母以孝闻。母没，日
夜号泣。及葬，庐墓三年，拜泣无闲寒暑。偶夜半有盗
来劫，春曰：‘我守墓者，止薄衾旧衣，任尔取之’。盗曰：‘此
卢孝子也’。遂去。里人咸称之。”